**Hafrsfjord skole**

Hafrsfjord skole har en STOLT-avdeling(særskilt tilrettelagt opplærings tilbud) som for tiden har tilbud til åtte elever med særskilte behov. Det er omtrent ti ansatte på avdelingen. Akkurat nå er vi i en byggeprosess, med forventet oppstart for bygging i desember 2024. I fremtiden vil vi ha plass til flere elever, vi anslår at ca. tjue barn vil ha plass hos oss.

Elevgruppen på STOLT har utfordringer i forhold til utvikling av kognitive funksjoner, forståelse, kommunikasjon og samspill. Barna har behov for tilrettelagt opplæring, og skolen har opparbeidet seg en spisskompetanse på å skreddersy opplæring til den enkeltes behov. Skolens ansatte har bred kompetanse på alternativ og supplerende kommunikasjon(ASK). Elevene får undervisning i ordinær gruppe eller på STOLT-avdeling, alt etter funksjonsnivå.

Hafrsfjord SFO arbeider for anerkjennelse av at vi alle er ulike, inkludering og tilhørighet. Vi lytter til elevene og ser etter deres behov, da det er viktig for oss at elevene blir inkludert i våre planer. Vi hjelper elevene med selvhevdelse og positiv forsterkning, som igjen kan føre til at barna opplever mestring. Hos oss verdsetter vi empati, ansvarlighet, nysgjerrighet, mestringsfølelse, og arbeider derfor iherdig for at vi skal se dette igjen i elevgruppen.

Skoleåret 2024-25 består Hafrsfjord SFO av 151 elever inkludert STOLT-elever. På samme måte som i skoledelen, er barna på ordinær SFO eller STOLT SFO alt etter behov. Vi er 17 ansatte i SFO, inkludert ansatte som er tilknyttet til skolens STOLT-tilbud. 11 av våre ansatte jobber også i skoledelen. De ansatte har ulik yrkes- og utdanningsbakgrunn.

**Åpningstider SFO**
07.30 - 08.10 morgen-SFO
13.30 - 16.30 mandag – torsdag

12.15 - 16.30 fredag
07.30 - 16.30 i skoleferier

**Kontakt oss (STOLT)**Team 1: (1 trinn) 47480339
Team 2: (2 trinn) 47480380

**Avdelingsleder STOLT:**

Daniela Meniconi

**Kontakt:**

E-post: daniela.meniconi@stavanger.kommune.no

Telefon: 45194007